کارتل — عئینی ساحه‌ده چالیشان شیرکتلرین مالی-حۆقۇقی باغیمسیزلیقلارینی قوْرویاراق بازاری بؤلوشوب اله گئچیرمه‌لری اۆچون ال‌بیر اوْلمالاری‌دیر. کارتل بازاردا اینحیصار یاراداراق ریقابته ضرر وئریر. کارتل شکلینده آنلاشانلار٬ گۆج بیرلیگی ایله باشقا رقیبلرین مئیدانا گیرمه‌سینه قارشی چالیشارلار. بۇ مسأله‌لره گؤره بعضی اؤلکه‌لر کارتل‌لری قاداغان ائدن قانونلار قۇرموشلار.